Kuniaki Koiso

Kuniaki Koiso (小磯 國昭 Koiso Kuniaki, 22an de marto, 1880 – 3an de novembro, 1950) estis japana generalo en la Imperia Japana Armeo, Ĝenerala Guberniestro de Koreio kaj 28a Ĉefministro de Japanio el la 22a de julio, 1944, al la 7a de aprilo, 1945. Li estis akuzita pro militkrimo kaj kondamnita al porviva enprizonigo.

La 18an de julio 1944 la generalo Hideki Tojo rezignis kiel ĉefministro de la japana registaro ĉar la malvenkoj de la japanaj militfortoj plue pliiĝis. La imperiestro Hirohito petis la Generalon Kuniaki Koiso formi novan registaron.

Dum la regotempo de Koiso en la posteno, la japanaj fortoj estis tro multe venkitaj en ĉiuj frontoj fare de Aliancanoj. Dum ioma tempo, Koiso konsideris la eblon pacigi, sed li ne povis trovi solvon kiu kontentigu kaj la japanan militistaron kaj la Aliancanojn. Lasita je malgranda elekteblo li pluigis la militklopodojn, kaj Koiso intencis etendi sian povon super la armeo per havigo de la posteno de Militministro konkurence kun tiu de Ĉefministro, sed li ne kapablis fari tion legitime ĉar li estis en la rezervo. Koiso rezignis en aprilo 1945 kiam la usonanoj invadis Okinavon kaj liaj petoj esti inkludita en la militaj decidoj estis malakceptitaj.

 Bibliotekoj 
 Frank, Richard B. (2001). Downfall: The End of the Imperial Japanese Empire. Penguin. ISBN 0-14-100146-1.
 Maga, Timothy P. (2001). Judgment at Tokyo: The Japanese War Crimes Trials. University Press of Kentucky. ISBN 0-8131-2177-9.
 Pratt, Keith (2007). Everlasting Flower: A History of Korea. Reaktion Books. ISBN 1-86189-335-3.
 Toland, John (2003). The Rising Sun: The Decline and Fall of the Japanese Empire, 1936–1945. Modern Library. ISBN 0-8129-6858-1.

Kategorio:Japanaj ministroj
Kategorio:Japanaj generaloj
Kategorio:Ĉefministroj de Japanio
Kategorio:Japanaj militkrimuloj
Kategorio:Politikistoj de la Dua Mondmilito
Kategorio:Japanaj kontraŭkomunistoj
Kategorio:Japanaj faŝistoj
Kategorio:Homoj de la Rusa-japana milito
Kategorio:Japanaj militistoj de la Dua Mondmilito